Gori vatra / Isti put
Gori vatra / Isti put je singl ploča Zdravka Čolića, bosanskohercegovačkog i jugoslavenskog pop pjevača. Snimljen je u studiju izdavačke kuće Jugoton, koja ga je i objavila 1973. godine. Muziku i tekst napisao je Kemal Monteno, a muzički aranžman Ranko Rihtman. Naslovnu pjesmu na singl ploči "Gori vatra" otpjevao je Zdravko Čolić uz pratnju Revijskog orkestra Radiotelevizije Sarajevo, pod dirigentskom palicom Ismeta Arnautalića. Оvа pjеsmа prvi put је javno izvеdеnа 3. marta 1973. godine nа Fеstivalu Opatija, na kojem je Zdravko Čolić pobijedio osvojivši 287 poena i tako se kvalificirao za odlazak na Eurosong 1973. takmičenje kao predstavnik Jugoslavije. Na ovom najvećem evropskom muzičkom takmičenju, koje se te godine održavalo u Luksemburgu osvojio je 15. mjesto (od 17 učesnika) sa 65 poena dodijeljenih od strane stručnog žirija. U ovoj pjesmi pokazao je visoke pjevačke kvalitete, koji će ga ubrzo odvesti na sami vrh tadašnje jugoslavenske estradne scene. Muziku i aranžman za pjesmu pod nazivom "Isti put" na B strani singla također je napisao Kemal Monteno, a muzički aranžman uradio je Vojislav Borisavljević. I ova ljubavna pjesma izvedena je uz pratnju Revijskog orkestra Radiotelevizije Sarajevo, pod dirigentskom palicom Ismeta Arnautalića.